CELEX: 32014D0140
Language: sl
Date: 2014-03-14 00:00:00
Title: Izvedbeni sklep Sveta 2014/140/SZVP z dne 14. marca 2014 o izvajanju Sklepa Sveta 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu

15.3.2014   
            
            
               SL
            
            
               Uradni list Evropske unije
            
            
               L 76/42
            
         
      IZVEDBENI SKLEP SVETA 2014/140/SZVP
   z dne 14. marca 2014
   o izvajanju Sklepa Sveta 2011/486/SZVP o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 31(2) Pogodbe,
   ob upoštevanju Sklepa Sveta 2011/486/SZVP z dne 1. avgusta 2011 o omejevalnih ukrepih proti nekaterim posameznikom, skupinam, podjetjem in subjektom zaradi razmer v Afganistanu (1) ter zlasti člena 5 Sklepa,
   ob upoštevanju naslednjega:
   
               (1)
            
            
               Svet je 1. avgusta 2011 sprejel Sklep 2011/486/SZVP.
            
         
               (2)
            
            
               Odbor Varnostnega sveta Združenih narodov, ustanovljen v skladu z odstavkom 30 Resolucije Varnostnega sveta 1988 (2011), je 31. maja, 27. junija, 24. septembra in 18. oktobra 2013 spremenil seznam posameznikov, skupin, podjetij in subjektov, za katere veljajo omejevalni ukrepi.
            
         
               (3)
            
            
               Prilogo k Sklepu 2011/486/SZVP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Priloga k Sklepu 2011/486/SZVP se spremeni v skladu s Prilogo k temu sklepu.
   Člen 2
   Ta sklep začne veljati na dan objave v Uradnem listu Evropske unije.
   
      V Bruslju, 14. marca 2014
      
         
            Za Svet
         
         
            Predsednik
         
         M. CHRISOCHOIDIS
         
      
   
   
      (1)  UL L 199, 2.8.2011, str. 57.
   
      PRILOGA
      I.   Vnosi na seznamu iz Priloge k Sklepu 2011/486/SZVP za osebe v nadaljevanju se nadomestijo z naslednjimi vnosi:
      
      A.   Posamezniki, povezani s talibani
      
      
                  1.
               
               
                  
                     Fazl Rabi (alias
                     (a) Fazl Rabbi, (b) Fazal Rabi, (c) Faisal Rabbi)
                  
                     Razlogi za uvrstitev na seznam: visoki uradnik talibanskega režima v provinci Konar. Datum rojstva: (a) 1972, (b) 1975. Kraj rojstva: (a) okrožje Kohe Safi, provinca Parwan, Afganistan, (b) provinca Kapisa, Afganistan, (c) provinca Nangarhar, Afganistan, (d) provinca Kabul, Afganistan. Državljanstvo: afganistansko. Drugi podatki: (a) zastopa ter finančno in logistično podpira mrežo Haqqani, ki ima sedež na mejnem območju med Afganistanom in Pakistanom; (b) član talibanskega finančnega sveta; (c) potoval je po tujini ter zbiral sredstva v imenu Sirajuddina Jallaloudineja Haqqanija, Jalaluddina Haqqanija, mreže Haqqani in talibanov; (d) domnevno se zadržuje na mejnem območju med Afganistanom in Pakistanom. Datum uvrstitve na seznam ZN:6. 1. 2012.
               
            
                  2.
               
               
                  
                     Nasiruddin Haqqani (alias
                     (a) Dr. Alim Ghair, (b) Naseer Haqqani, (c) Dr Naseer Haqqani, (d) Nassir Haqqani, (e) Nashir Haqqani, (f) Naseruddin)
                  
                     Naslov: Pakistan. Datum rojstva: približno med letoma 1970 in 1973. Kraj rojstva: okrožje Neka, provinca Paktika, Afganistan. Državljanstvo: afganistansko. Drugi podatki: (a) vodja mreže Haqqani, ki deluje iz Severnega Vaziristana na plemenskih območjih pod zvezno upravo Pakistana; (b) sin Jalaluddina Haqqanija; (c) potoval je v Saudovo Arabijo in Združene arabske emirate, da bi zbiral finančna sredstva za talibane. Datum uvrstitve na seznam ZN:20. 7. 2010.
                  
                     Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  
                  Mreža Haqqani je militantna skupina, ki je povezana s talibani in svoje dejavnosti širi iz agencije v Severnem Vaziristanu na plemenskih območjih pod zvezno upravo Pakistana. Vodi uporniške dejavnosti v Afganistanu in je odgovorna za veliko pomembnih napadov. Mrežo Haqqani vodijo trije najstarejši sinovi Jalaluddina Haqqanija, med njimi Nasiruddin Haqqani.
                  Nasiruddin Haqqani opravlja nalogo kurirja za mrežo Haqqani in veliko časa namenja zbiranju denarnih sredstev. Leta 2004 je Haqqani s talibanskim sodelavcem potoval v Saudovo Arabijo, da bi zbrala sredstva za talibane. Leta 2004 je skrajnežem v Afganistanu zagotovil sredstva za onemogočanje afganistanskih predsedniških volitev. Nasiruddin Haqqani je vsaj v letih 2005 do 2008 zbiral sredstva za mrežo Haqqani z vrsto potovanj, namenjenih zbiranju sredstev, vključno z rednimi potovanji leta 2007 v Združene arabske emirate in s potovanjem za zbiranje sredstev leta 2008 v še eno od držav iz Zaliva. Od sredine leta 2007 je imel Haqqani po poročanjih tri glavne vire sredstev: donacije iz zalivske regije, trgovino s prepovedanimi drogami in plačila Al Kaide. Nasiruddin Haqqani je konec leta 2009 prejel več sto tisoč dolarjev od posameznikov z Arabskega polotoka, povezanih z Al Kaido, ki naj bi jih porabil za dejavnosti mreže Haqqani.
               
            
                  3.
               
               
                  
                     Mohammad Aman Akhund
                     (alias
                     (a) Mohammed Aman, (b) Mullah Mohammed Oman, (c) Mullah Mohammad Aman Ustad Noorzai, (d) Mullah Mad Aman Ustad Noorzai, (e) Sanaullah)
                  
                     Datum rojstva: 1970. Kraj rojstva: vas Band-e-Timor, okrožje Maiwand, provinca Kandahar, Afganistan. Drugi podatki: (a) od leta 2011 naprej visoki pripadnik talibanov, pristojen za finančna vprašanja, vključno z zbiranjem sredstev v imenu vodstva; (b) logistično podpira talibanske operacije in usmerja prihodke od trgovine z orožjem v nakupe orožja; (c) bil je sekretar talibanskega vodje Mullaha Mohammeda Omarja in njegov odposlanec na srečanjih visokih pripadnikov talibanov; (d) povezan je tudi z Gulom Agho Ishakzajem; (e) v času talibanskega režima je bil član bližnjega kroga sodelavcev Mullaha Mohammeda Omarja. Datum uvrstitve na seznam ZN:6. 1. 2012.
               
            
                  4.
               
               
                  
                     Sangeen Zadran Sher Mohammad (alias
                     (a) Sangin (b) Sangin Zadran (c) Sangeen Khan Zadran (d) Sangeen (e) Fateh (f) Noori)
                  
                     Naziv: (a) Maulavi (možna oblika: Maulvi), (b) Mullah. Datum rojstva: (a) približno leta 1976, (b) približno leta 1979. Kraj rojstva: Tang Stor Khel, okrožje Ziruk, provinca Paktika, Afganistan. Državljanstvo: afganistansko. Drugi podatki: (a) talibanski guverner v senci za provinco Paktika od zadnjih mesecev leta 2012; (b) višji poveljnik mreže Haqqani; (c) višji poročnik Sirajuddinu Lallaloudinu Haqqaniju; (d) pripada plemenu Kharoti (e) domnevno je umrl septembra 2013. Datum uvrstitve na seznam ZN: 16. 8. 2011.
                  
                     Dodatne informacije iz povzetka razlogov za uvrstitev na seznam, ki ga je pripravil Odbor za sankcije:
                  
                  Sangeen Zadran je vodja uporniškega gibanja v provinci Paktika v Afganistanu in poveljnik mreže Haqqani. Mreža Haqqani, je s talibani povezana militantna skupina, ki deluje na meji med Afganistanom in Pakistanom ter vodi uporniške dejavnosti v Afganistanu in je odgovorna za številne pomembne napade. Zadran je višji poročnik vodji mreže Haqqani Sirajuddinu Haqqaniju.
                  Sangeen Zadran pomaga pri vodenju napadalcev v napadih po vsem jugovzhodnem Afganistanu, domnevno naj bi načrtoval in usklajeval gibanje tujih napadalcev v Afganistan. Sangeen Zadran je sodeloval v številnih napadih z improviziranimi eksplozivnimi napravami.
                  Poleg tega je sodeloval tudi pri ugrabitvi afganistanskih in tujih državljanov na obmejnem območju med Afganistanom in Pakistanom.
               
            B.   Subjekti ter druge skupine in podjetja, povezani s talibani
      
      
                  1.
               
               
                  
                     Rahat Ltd (alias (a) Rahat Trading Company, (b) Haji Muhammad Qasim Sarafi, (c) New Chagai Trading, (d) Musa Kalim Hawala)
                  
                     Naslov: (a)poslovalnica številka 1: soba št. 33, peto nadstropje, trg Sarafi, mesto Kandahar, provinca Kandahar, Afganistan; (b)poslovalnica številka 2: trgovina številka 4, banka Azizi Bank, trg Haji Muhammad Isa, Wesh, Spin Boldak, provinca Kandahar, Afganistan; (c)poslovalnica številka 3: Safaar Bazaar, okrožje Garmser, provinca Helmand, Afganistan; (d)poslovalnica številka 4: Lashkar Gah, provinca Helmand, Afganistan; (e)poslovalnica številka 5: okrožje Gereshk, provinca Helmand, Afganistan; (f)poslovalnica številka 6: okrožje Zaranj, provinca Nimroz, Afganistan; (g) poslovalnica številka 7: i) Dr Barno Road, Quetta, Pakistan, ii) Haji Mohammed Plaza, Tol Aram Road, blizu Jamaluddin Afghani Road, Quetta, Pakistan, iii) Kandahari Bazaar, Quetta, Pakistan; (h)poslovalnica številka 8: Chaman, provinca Beludžistan, Pakistan; (i)poslovalnica številka 9: Chaghi Bazaar, Chaghi, provinca Beludžistan, Pakistan; (j)poslovalnica številka 10: Zahedan, provinca Zabol, Iran. Drugi podatki: (a) talibanski voditelji so Rahat Ltd. v letih 2011 in 2012 uporabljali za nakazovanje denarja donatorjev iz tujine in denarja od trgovine z drogami za financiranje talibanskih dejavnosti; (b) v lasti Mohammeda Qasima Mir Wali Khudaija Rahima; (c) povezan je tudi Mohammad Naim Barich Khudaidad. Datum uvrstitve na seznam ZN: 21. 11. 2012.
               
            II.   Vnos na seznamu iz Priloge k Sklepu 2011/486/SZVP za osebo v nadaljevanju se črta.
      
      A.   Posamezniki, povezani s talibani
      
      
                  1.
               
               
                  
                     Badruddin Haqqani (alias Atiqullah).